秘書省有賀監知章草題詩筆力遒健風尚高遠拂塵尋玩因有此作
作者：溫庭筠
朝代：唐

paragraphs: 越溪漁客賀知章，任達憐才愛酒狂。
鸂鶒葦花隨釣艇，蛤蜊菰菜夢橫塘。
幾年涼月拘華省，一宿秋風憶故鄉。
榮路脫身終自得，福庭迴首莫相忘。
出籠鸞鶴歸遼海，落筆龍蛇滿壞牆。
李白死來無醉客，可憐神彩弔殘陽。